Oʻzbekiston Respublikasi Turizm qoʻmitasi faoliyatini tashkil etish chora-tadbirlari toʻgʻrisida
(resolution, 2026-03-17)

Oʻzbekiston Respublikasi Prezidentining “Turizm, madaniy meros va sport sohalarida davlat boshqaruvini takomillashtirishga doir tashkiliy chora-tadbirlar toʻgʻrisida” 2022-yil 18-fevraldagi PF-75-son Farmoni hamda “Turizm va madaniy meros vazirligi faoliyatini tashkil etish toʻgʻrisida” 2022-yil 18-fevraldagi PQ-135-son qarori ijrosi yuzasidan Vazirlar Mahkamasi qaror qiladi: 1. Quyidagilar: Oʻzbekiston Respublikasi Turizm qoʻmitasi huzuridagi budjetdan tashqari Turizmni qoʻllab-quvvatlash jamgʻarmasi toʻgʻrisidagi nizom 1-ilovaga muvofiq; Oʻzbekiston Respublikasi Turizm qoʻmitasi huzuridagi budjetdan tashqari Turizmni qoʻllab-quvvatlash jamgʻarmasi kengashi tarkibi 2-ilovaga muvofiq; Oʻzbekiston Respublikasi hududida turistik (mehmonxona) yigʻimni undirish tartibi toʻgʻrisidagi nizom 3-ilovaga muvofiq tasdiqlansin. 2. Belgilansinki: Turizm va madaniy meros vazirligi (keyingi oʻrinlarda — Vazirlik) Turizm va sport vazirligining barcha huquq, majburiyat va shartnomalarining turizm va madaniy meros qismi boʻyicha huquqiy vorisi hisoblanadi; Vazirlikning Komplayens nazorati va ichki audit xizmati boshligʻi mehnatga haq toʻlash shart-sharoitlariga koʻra Vazirlikning boshqarma boshligʻiga tenglashtiriladi. 4. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Turizm qoʻmitasi raisi A.Oʻ. Aqqulov zimmasiga yuklansin. 1. Ushbu Nizom Oʻzbekiston Respublikasi Turizm qoʻmitasi huzuridagi budjetdan tashqari Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlarini shakllantirish va ulardan foydalanish tartibini belgilaydi. 2. Jamgʻarma Oʻzbekiston Respublikasi Turizm qoʻmitasi (keyingi oʻrinlarda — Qoʻmita) yuridik shaxs tashkil etmagan holda, mablagʻlardan keyinchalik turizm sohasini rivojlantirishda foydalanish uchun ularning jamlanishini taʼminlash maqsadida tashkil etiladi. Jamgʻarma davlat maqsadli jamgʻarmasi hisoblanadi va Oʻzbekiston Respublikasining konsolidatsiyalashgan budjeti tarkibiga kiritiladi. 3. Jamgʻarma quyidagi manbalar hisobiga shakllantiriladi: joylashtirish vositalaridan (mehmonxonalar, turizm bazalari va majmualari, dam olish uylari va zonalari, pansionatlar, kempinglar, motellar, oilaviy mehmon uylari, oʻtovli oromgohlar, sanatoriylar va boshqa mehmonxona xizmatlari — vaqtincha yashash xizmatlari koʻrsatuvchi obyektlar) undiriladigan turistik (mehmonxona) yigʻimidan tushadigan tushumlar; xalqaro moliya institutlari va boshqa xorijiy donorlarning grantlari va texnik koʻmaklashish mablagʻlari; yuridik va jismoniy shaxslarning, shu jumladan, Oʻzbekiston Respublikasi norezidentlarining homiylik xayriyalari; turistik (mehmonxona) yigʻimi oʻz vaqtida toʻlanmaganligi uchun undirilgan penya; Xavfsiz turizm jamgʻarmasi (“chiqish turizmi” yoʻnalishi boʻyicha turizm faoliyatini amalga oshiruvchi turoperator va turagentlar tomonidan zaxira qilinadigan mablagʻlar bundan mustasno) hamda Togʻli va olis hududlarda turistik infratuzilmani rivojlantirish jamgʻarmasining vaqtincha boʻsh turgan mablagʻlarini tijorat banklarining depozitlariga joylashtirishdan tushadigan daromadlar; Vazirlar Mahkamasi tomonidan tasdiqlanadigan roʻyxatga muvofiq turizm sohasidagi davlat aktivlarini sotishdan tushgan mablagʻlarning Oʻzbekiston Respublikasining respublika budjetiga taqsimlanadigan qismidan tushadigan tushumlar; muassisi Qoʻmita hisoblangan korxonalar va tashkilotlar (keyingi oʻrinlarda — tizimi tashkilotlari) ixtiyorida soliqlar va yigʻimlar toʻlanganidan keyin qoladigan sof foydaning bir qismi; xususiylashtirish toʻgʻrisidagi qarorlarga muvofiq davlat mulki obyektlarini realizatsiya qilishdan tushadigan tegishli mablagʻlar; tizim tashkilotlarining mol-mulkini (koʻchmas mulk bundan mustasno) sotishdan tushgan mablagʻlarning 50 foizi; tizim tashkilotlarining, shu jumladan, Qoʻmitaning mol-mulkini ijaraga berishdan tushgan budjetga yoʻnaltirilayotgan mablagʻlarning 50 foizi; tizim tashkilotlari faoliyatini tekshirish natijalari boʻyicha Qoʻmitaning ichki audit xizmatlari tomonidan aniqlangan hamda Davlat budjeti mablagʻlarining, talon-toroj, rastratalar, kamomadlar summalarining 50 foizi; tizim tashkilotlari faoliyatini tekshirish natijalari boʻyicha Qoʻmitaning ichki audit xizmatlari tomonidan aniqlangan hamda davlat maqsadli jamgʻarmalari va budjetdan tashqari jamgʻarmalar daromadiga undirilgan noqonuniy sarflangan budjet mablagʻlari, talon-toroj, rastratalar, kamomadlar summalari; tizim tashkilotlarining budjetdan tashqari jamgʻarmalariga tushadigan mablagʻlarning 10 foizi; turizm sohasidagi davlat-xususiy sheriklik loyihalarini amalga oshirishdan tushadigan mablagʻlar; Jamgʻarmaning vaqtincha boʻsh mablagʻlarini depozitlarga joylashtirishdan tushadigan daromadlar boʻyicha tushumlar; qonunchilik hujjatlarida taqiqlanmagan boshqa manbalar. 4. Xalqaro moliya institutlari va boshqa xorijiy donorlarning grantlari, yuridik va jismoniy shaxslarning homiylik xayriyalari, shu jumladan, Oʻzbekiston Respublikasi norezidentlarining mablagʻlari Jamgʻarmaga qonunchilikda belgilangan tartibda jalb etiladi. 5. Jamgʻarmaga tushadigan mablagʻlar Qoʻmita tomonidan ochiladigan shaxsiy gʻazna hisobvaraqlari va xorijiy valyutadagi bank hisobvaraqlarida jamlanadi. 6. Jamgʻarma mablagʻlaridan har yili Qoʻmita tomonidan tasdiqlanadigan, Oʻzbekiston Respublikasi Iqtisodiyot va moliya vazirligi bilan kelishilgan daromadlar va xarajatlar smetasiga qatʼiy muvofiq ravishda foydalaniladi. 7. Jamgʻarma mablagʻlaridan quyidagi maqsadlarda foydalaniladi: turizm sohasidagi maqsadli dasturlarni moliyalashtirish; turizm obyektlari infratuzilmasini tashkil etish va rivojlantirish boʻyicha investitsiya loyihalarining loyihaoldi hujjatlarini tayyorlash; turizm sohasida kadrlar tayyorlash va ularni qayta tayyorlash, shuningdek, ularning malakasini oshirish, shu jumladan sohaviy xorijiy oʻquv markazlarida va taʼlim muassasalarida stajirovkadan oʻtish; hududlardagi salohiyatli turizm obyektlari va turizm maskanlarini birlamchi choralarni koʻrgan holda turistlar tashrifi uchun tayyorlash va ularni targʻib qilish, shuningdek, ichki turizmni ommalashtirish va ragʻbatlantirish, turizm mavsumi past boʻlgan davrda joylashtirish vositalarining bandligini taʼminlashga qaratilgan chora-tadbirlarni moliyalashtirish (qoplash); xorijiy turizm yarmarkalarida, koʻrgazmalarda, loyihalar va dasturlarda qatnashish; Birlashgan Millatlar Tashkilotining Butunjahon Turizm Tashkiloti (YUNVTO)ga aʼzolik badallari toʻlash; Qoʻmita, shu jumladan uning hududiy boʻlinmalari va tizim tashkilotlari faoliyatini moliyalashtirish, vakillik xarajatlari va sovgʻalar xarid qilish; Qoʻmita xodimlarini moddiy ragʻbatlantirish va ijtimoiy qoʻllab-quvvatlash; Qoʻmita tomonidan oʻz tizimida tashkil etiladigan davlat muassasalarining ustav jamgʻarmalarini shakllantirish hamda toʻgʻridan-toʻgʻri tuziladigan shartnomalar asosida ularning ustavlariga muvofiq ular tomonidan bajariladigan (koʻrsatiladigan) ishlar (xizmatlar) uchun toʻlovlarni amalga oshirish; Oʻzbekiston Respublikasi davlat kafolati ostida turizm sohasini rivojlantirish uchun jalb etilgan kreditlarni va ular boʻyicha foizlarni qaytarish; Qoʻmita tizimidagi davlat muassasalariga aviachiptalar xarid qilish, xizmat safarlari xarajatlarini qoplash, aʼzolik badallarini toʻlash, xorijiy adabiyotlar xarid qilish va qonunchilikda nazarda tutilgan xorijiy valyutadagi boshqa xarajatlarga haq toʻlash uchun xorijiy valyutada mablagʻlar ajratish; Qoʻmita huzuridagi Turizmni rivojlantirish ilmiy-tadqiqot instituti faoliyatini moliyalashtirish; “Turizm fidoyisi” koʻkrak nishoni va uning guvohnomalarini tayyorlash hamda turizm sohasini rivojlantirish va ommalashtirishga munosib hissa qoʻshganlarni taqdirlash bilan bogʻliq xarajatlarni qoplash; nodavlat notijorat tashkilotlar bilan hamkorlikda amalga oshiriladigan loyihalarni moliyalashtirish, ular faoliyatini ragʻbatlantirish, turizm sohasidagi loyihalarga grantlar ajratish, shuningdek, faoliyati turizm sohasi bilan bevosita bogʻliq boʻlgan jamoat tashkilotlarining xalqaro tashkilotlarga aʼzolik badallarini Turizm qoʻmitasi raisining qarori bilan toʻlab berish; Hukumat topshiriqlari asosida turizm sohasidagi tadbirlar bilan bogʻliq boʻlgan xarajatlarni moliyalashtirish (qoplash); turizm sohasida tadbirkorlik subyektlarini, shu jumladan, yosh tadbirkorlarni ragʻbatlantirish. Mazkur ragʻbatlantirish shartlari Qoʻmita tomonidan belgilanadi; Oʻzbekistonning turistik salohiyatini tashqi va respublika hududida targʻib qilish uchun Qoʻmita huzuridagi “Milliy PR-markaz” davlat muassasasi, Qoʻmitaning hududiy boʻlinmalari va tizim tashkilotlari orqali Oʻzbekistonning turistik salohiyatini tashqi bozorlar va respublika hududida targʻibot xarajatlarini amalga oshirish; Oʻzbekiston Respublikasining xorijdagi diplomatik vakolatxonalari bilan hamkorlikda mamlakatning turizm salohiyatini targʻib qilishga qaratilgan tadbirlarni tashkil etish bilan bogʻliq xarajatlarni (diplomatik vakolatxonalarning hisobiga toʻgʻridan-toʻgʻri xorijiy valyutada pul oʻtkazish yoʻli bilan), shu jumladan, B2B uchrashuvlar, Oʻzbekiston Respublikasi Vazirlar Mahkamasi tomonidan tasdiqlangan dasturlar asosida xorijiy delegatsiya vakillarining xarajatlarini qoplash; Jamgʻarmaga turistik (mehmonxona) yigʻimdan kelib tushadigan mablagʻlarning 5 foizini Ichki ishlar vazirligi huzuridagi Xavfsiz turizmni taʼminlash jamgʻarmasiga hamda 15 foizigacha Oʻzbekiston Respublikasining diplomatik xizmat organlarini rivojlantirish jamgʻarmasiga oʻtkazish; Qoʻmita tizimidagi taʼlim muassasalarining iqtidorli, shuningdek, ijtimoiy himoyaga muhtoj, chin yetim va nogironligi boʻlgan talabalari (oʻquvchilari)ni qoʻllab-quvvatlash maqsadida stipendiyalar toʻlash, shuningdek Qoʻmita va uning hududiy boʻlinmalari va tizim tashkilotlari xodimlarini “Ipak yoʻli” turizm va madaniy meros xalqaro universitetida magistraturada oʻqish bilan bogʻliq xarajatlarini qoplab berish. Stipendiyalar va magistraturada oʻqish bilan bogʻliq xarajatlar miqdori vazir qaroriga asosan belgilanadi; “Ipak yoʻli” turizm va madaniy meros xalqaro universiteti va uning huzuridagi texnikum va kollejlar faoliyatini qoʻllab-quvvatlash, shu jumladan ularning moddiy-texnika bazasini mustahkamlash, kutubxona fondini boyitish; turizm salohiyati yuqori boʻlgan hududlarning “master-reja”larini ishlab chiqilishini moliyalashtirish; xorijiy mutaxassislarni jalb qilish yoʻli bilan shakllantirilgan ijodiy va suratga olish guruhlarining ssenariylar va suratga olish ishlari konsepsiyasini ishlab chiqish, respublika hududlariga ijodiy ekspeditsiyalar va xizmat safarlari, shuningdek, mamlakatning turizm salohiyatini targʻib qilish boʻyicha materiallarni tayyorlaydigan boshqa ijodiy guruhlar faoliyatini doimiy asosda, shu jumladan autsorsing orqali moliyalashtirish; turizm sohasidagi ekspert va ijodkorlarni jalb etilishi bilan bogʻliq xizmat safarlari hamda ularni mukofotlash bilan bogʻliq xarajatlarni moliyalashtirish. Qoʻmita faoliyati bilan bogʻliq normativ-huquqiy hujjatlarda belgilangan boshqa tadbirlarni amalga oshirish. 8. Turizm qoʻmitasi raisi Jamgʻarma mablagʻlarini tasarruf etuvchi hisoblanadi. 81. Jamgʻarma kengashi (keyingi oʻrinlarda — Kengash) Vazirlar Mahkamasi tomonidan tuziladi. 82. Kengash: Jamgʻarmaning rejalashtirilgan loyihalar boʻyicha keyingi yil uchun targʻibot va maqsadli dasturlarga oid xarajatlar smetasini maʼqullaydi; Jamgʻarmaning yil yakuni boʻyicha targʻibot va maqsadli dasturlarga oid xarajatlari toʻgʻrisidagi hisobotlarini koʻrib chiqadi va tasdiqlaydi; Jamgʻarma mablagʻlaridan maqsadli va samarali foydalanilishini monitoring qiladi. Kengash Jamgʻarmaning targʻibot va maqsadli dasturlarga oid xarajatlar smetasiga oʻzgartirishlar kiritishi mumkin. 83. Kengash yigʻilishlari zaruratga koʻra, lekin har chorakda kamida bir marta oʻtkaziladi. Kengash yigʻilishlari shaxsan ishtirok etish, videokonferensaloqa yoki soʻrov shaklida oʻtkaziladi. Kengash kotibi, qoida tariqasida, Kengash yigʻilishidan kamida bir kun oldin Kengash yigʻilishining kun tartibi va barcha tegishli materiallarni Kengash aʼzolariga elektron yoki qogʻoz shaklda yetkazadi. 84. Kengash yigʻilishi unda Kengash aʼzolarining kamida uchdan ikki qismi qatnashganda vakolatli hisoblanadi. Yigʻilishni oʻtkazish uchun kvorum yoki rais boʻlmaganda, Kengash yigʻilishini oʻtkazishning yangi sanasi eʼlon qilinadi. 85. Kengash qarorlari Kengash yigʻilishi bayonnomasi bilan rasmiylashtiriladi. Kengash yigʻilishi bayonnomasi Kengash kotibi tomonidan tuziladi, uni yigʻilishda qatnashgan Kengash aʼzolari imzolaydi hamda Kengash raisi tomonidan tasdiqlanadi. Kengash qarorlari yigʻilishda qatnashayotgan Kengash aʼzolarining koʻpchilik ovozi bilan qabul qilinadi. Ovozlar teng boʻlgan hollarda, Kengash raisi ovozi hal qiluvchi hisoblanadi. Kengash aʼzolari ovoz berish jarayonida betaraf qolishga haqli emas. Kengash yigʻilishi bayonnomasidan norozi boʻlgan Kengash aʼzosining yozma fikri Kengash bayonnomasiga ilova qilinadi. Kengash bayonnomalari Kengash kotibi tomonidan belgilangan tartibda roʻyxatga olinadi va saqlanadi. 86. Jamgʻarma hisobidan moliyalashtiriladigan loyihalarning samaradorligi va natijadorligi moliyalashtirish toʻgʻrisida qaror qabul qilishdan oldin, zaruratga koʻra — loyihani amalga oshirish jarayonida hamda u yakunlangandan soʻng baholanadi. 87. Kengash baholash natijalariga koʻra mablagʻlarning keyingi bosqichini (transhini) ajratish, moliyalashtirish hajmini qisqartirish, loyiha parametrlarini qayta koʻrib chiqish yoki moliyalashtirishni toʻxtatish toʻgʻrisida qaror qabul qilishi mumkin. 9. Jamgʻarma mablagʻlaridan oqilona va maqsadli foydalanilishini nazorat qilish belgilangan tartibda Oʻzbekiston Respublikasi Iqtisodiyot va moliya vazirligi tomonidan amalga oshiriladi. 10. Turizm qoʻmitasi raisi va bosh hisobchi buxgalteriya hisobi toʻgʻri yuritilishi, Jamgʻarmaga mablagʻlar tushishi va ulardan foydalanilishi toʻgʻrisidagi hisobotlarni tuzish va taqdim etish yuzasidan belgilangan tartibda javob beradi. 11. Qoʻmita belgilangan tartibda Jamgʻarmaga mablagʻlar tushishi va ulardan foydalanilishi toʻgʻrisida Oʻzbekiston Respublikasi Iqtisodiyot va moliya vazirligiga hisobot taqdim etadi. 12. Jamgʻarmaning hisobot yilida foydalanilmagan mablagʻlari olib qoʻyilmaydi va keyinchalik ushbu Nizomda nazarda tutilgan tartibda foydalanish uchun milliy va xorijiy valyutada jamgʻarib boriladigan maxsus bank hisob raqamlari va gʻaznachilik shaxsiy gʻazna hisobvaraqlarida qoladi. 13. Turizm qoʻmitasi raisi Jamgʻarma mablagʻlaridan maqsadli foydalanilishi yuzasidan shaxsan javob beradi. 14. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 1.G.O. Umerova—Oʻzbekiston Respublikasi Prezidenti Administratsiyasi Kreativ iqtisodiyot va turizm boʻyicha departamenti boshligʻi, Kengash raisi2.A.Oʻ. Aqqulov—Turizm qoʻmitasi raisi, Kengash raisi oʻrinbosari3.B.G. Abdikarimov—Madaniy meros agentligi direktori4.S.Sh. Tadjiyev—Turizm qoʻmitasi raisi oʻrinbosari5.S.R. Bobokalonov—Turizm qoʻmitasi raisi oʻrinbosari6.lavozimi boʻyicha—Turizm qoʻmitasi raisining strategik rejalashtirish boʻyicha maslahatchisi7.Sh.B. Maxmudov—Turizm qoʻmitasining moliya-iqtisodiy boshqarmasi boshligʻi, Kengash kotibi 1. Mazkur Nizom Oʻzbekiston Respublikasi hududida turistik (mehmonxona) yigʻimni undirish tartibini belgilaydi. 2. Ushbu Nizomda quyidagi asosiy tushunchalardan foydalaniladi: Jamgʻarma — Oʻzbekiston Respublikasi Turizm qoʻmitasi huzuridagi budjetdan tashqari Turizmni qoʻllab-quvvatlash jamgʻarmasi; joylashtirish vositalari — mehmonxonalar, turistik bazalar va majmualar, dam olish uylari va zonalari, pansionatlar, kempinglar, motellar, mehmon uylari, oʻtov va chodirli oromgohlar, sanatoriylar hamda mehmonxona xizmatlari (joylashtirish boʻyicha xizmatlar) koʻrsatiladigan boshqa obyektlar, shuningdek, joylashtirish vositasi sifatida tunab qolish uchun jihozlangan yer usti transporti; pansionat — bir kundan koʻproq vaqtga joylashtirish xizmatlarini taklif qiladigan va asosan mehmonlarga ovqatlanish xizmatlari koʻrsatadigan joylashtirish vositasining turi; sanatoriy — sogʻlomlashtirishni, asosan tabiiy (iqlim, tabiiy manbalar, loy-balchiq va boshqa) va fizioterapevtik vositalar orqali reabilitatsiya qilishni, parhez, rejim va rekreatsiya hamda joylashtirish xizmatlarini taqdim qiladigan joylashtirish vositasining turi; mahalliy fuqaro — Oʻzbekiston Respublikasi fuqarolari va Oʻzbekiston Respublikasida doimiy yashovchi fuqaroligi boʻlmagan shaxslar; xorijiy fuqaro — Oʻzbekiston Respublikasi hududida doimiy yashash joyiga ega boʻlmagan hamda Oʻzbekiston Respublikasida yashash guvohnomasi yoki ID-kartaga ega boʻlgan xorijiy mamlakatlar fuqarolari va xorijiy mamlakatlarning fuqaroligi boʻlmagan shaxslari; davolash muassasalari — klinikalar, shifoxonalar, kasalxonalar va boshqa tibbiyot muassasalari (sanatoriy va pansionatlar bundan mustasno); turistik (mehmonxona) yigʻim — joylashtirish vositalari tomonidan 16 yoshgacha boʻlgan bolalardan tashqari, mahalliy fuqarolardan bazaviy hisoblash miqdorining 0,4 foizi miqdorida, xorijiy fuqarolardan ushbu Nizomga 1-ilovaga muvofiq miqdorlarda, ular yashagan har bir kun uchun undiriladigan yigʻim. Toʻliq boʻlmagan yashash kuni uchun turistik (mehmonxona) yigʻim toʻliq yashalgan kun miqdorida undiriladi. Jamgʻarmaning maxsus hisobvaraqlari — Jamgʻarmaga tushadigan mablagʻlarni jamlash uchun Oʻzbekiston Respublikasi Turizm qoʻmitasi (keyingi oʻrinlarda — Qoʻmita) tomonidan ochiladigan shaxsiy gʻazna hisobvaraqlarida jamgʻarib boriladigan maxsus hisobvaraqlar. 3. Turistik (mehmonxona) yigʻim: palatkali lagerlar va tunash uchun qayta jihozlangan yer usti transportida yashashni tashkil qilgan turizm faoliyati subyektlari (turoperator va turagentlar) tomonidan; Oʻzbekiston Respublikasiga 30 kungacha keladigan xorijiy fuqarolarni qabul qilib, ularga notijorat maqsadlarida yashash maydoni taqdim etgan jismoniy shaxslar tomonidan; mustaqil sayohat qiladigan, palatkali lagerlar va tunash uchun qayta jihozlangan yer usti transportida yashaydigan xorijiy fuqarolar tomonidan tijorat banklarining filiallari, turistik axborot markazlari va elektron axborot tizimlari orqali toʻlanadi. Turistik (mehmonxona) yigʻim: respublika tuman va shaharlarida (viloyatlar markazlari, Toshkent va Nukus shaharlari, ushbu Nizomga 2-ilovaga muvofiq turizm salohiyati yuqori boʻlgan tuman (shahar)lar va turistik zonalar bundan mustasno) joylashgan joylashtirish vositalari uchun; mahalliy fuqarolardan davolash muassasalari, sanatoriy va pansionatlarda yashaganliklari uchun undirilmaydi. 4. Joylashtirish vositalari (davolash muassasalari): faqat turistik (mehmonxona) yigʻimni undirishdan tushadigan tushumni jamlash va uni keyinchalik Jamgʻarmaning maxsus hisobvaragʻiga oʻtkazish uchun foydalaniladigan, milliy valyutadagi maxsus hisobvaraqlarni tijorat banklarida ochadi; mehmonxona xizmatlarini koʻrsatish uchun turoperator (turagent) va boshqa tashkilotlar bilan shartnomalar tuzish chogʻida tijorat banklarida ochilgan va undiriladigan turistik (mehmonxona) yigʻimdan tushadigan tushumlar oʻtkaziladigan milliy valyutadagi maxsus hisobvaraqni shartnoma rekvizitlarida alohida koʻrsatadi; mehmonxona xizmatlarini koʻrsatishda yuridik va jismoniy shaxslarga toʻlov uchun hisob (invoys, kvitansiya, hisob-faktura) hamda mehmonxona xizmatlari qiymati va yashagan kunlari uchun undirilgan turistik (mehmonxona) yigʻimning umumiy miqdorini koʻrsatgan holda mehmonxona xizmatlari koʻrsatilganligini tasdiqlovchi hujjatlarni (hisob-faktura, bajarilgan ishlar va/yoki koʻrsatilgan xizmatlar dalolatnomasi) beradi; turistik (mehmonxona) yigʻim undirilishi lozim boʻlgan, joylashtirish vositalarida yashovchi jismoniy shaxslar va joylashtirish vositalarida mustaqil sayohat qiluvchi sifatida roʻyxatdan oʻtgan jismoniy shaxslarning sonini, ularning yashash kunlari sonini hamda Jamgʻarmaning maxsus hisobvaragʻiga oʻtkazilishi lozim boʻlgan summaning milliy valyutadagi miqdori hisobini yuritadi; joylashtirish vositalarida yashovchilarning hisobini yuritish maxsus elektron avtomatlashtirilgan dasturni (keyingi oʻrinlarda — Dastur) qoʻllagan holda turistik (mehmonxona) yigʻim undirilishi lozim boʻlgan, amalda yashayotgan jismoniy shaxslar va joylashtirish vositalarida mustaqil sayohat qiluvchi sifatida roʻyxatdan oʻtgan jismoniy shaxslar toʻgʻrisidagi maʼlumotlarni Qoʻmitaga oʻz vaqtida taqdim qiladi; Qoʻmitaga taqdim qilingan maʼlumotlarga muvofiq oʻtgan oy mobaynida ularga tushgan turistik (mehmonxona) yigʻimni, toʻliq hajmda Jamgʻarmaning maxsus hisobvaragʻiga har joriy oyning 5-sanasigacha oʻtkazilishini taʼminlashga majburdirlar. Bunda koʻrsatilgan muddatga joylashtirish vositalari shaxsiy mablagʻlari hisobidan turistik (mehmonxona) yigʻim miqdorini jismoniy shaxslardan toʻliq boʻlmagan hajmda (notoʻgʻri) undirish natijasida shakllangan qarzdorlikni toʻlab beradi. Davolash muassasalari ushbu bandning ikkinchi, beshinchi va yettinchi xatboshilariga muvofiq chora-tadbirlarga rioya etishga majbur. Mazkur bandda koʻrsatilgan majburiyatlarni toʻliq va oʻz vaqtida bajarilishi uchun masʼuliyat joylashtirish vositalarining rahbarlari va bosh buxgalterlari zimmasiga yuklanadi. 5. Qoʻmita har oyning 10-sanasigacha joylashtirish vositalari va davolash muassasalarida yashovchilar hisobini, Dastur orqali taqdim etilgan maʼlumotlar asosida joylashtirish vositalari hamda davolash muassasalari tomonidan oʻtgan oy yakunlari boʻyicha haqiqatda yashagan jismoniy shaxslar va ular uchun turistik (mehmonxona) yigʻim miqdori toʻgʻrisidagi umumlashtirilgan maʼlumotlarni shakllantiradi. Mazkur maʼlumotlar joylashtirish vositalari va davolash muassasalari boʻyicha shakllantiriladi hamda Jamgʻarmaning maxsus hisobvaraqlariga undiriladigan turistik (mehmonxona) yigʻim miqdorining toʻliq tushishini tekshirish uchun foydalaniladi. 6. Turistik (mehmonxona) yigʻim miqdori Jamgʻarma maxsus hisobvaragʻiga oʻz vaqtida yoki toʻliq oʻtkazilmaganligi uchun joylashtirish vositalari va davolash muassasalari kechiktirilgan har bir kun uchun turistik (mehmonxona) yigʻim oʻtkazilmagan miqdorning 0,05 foizi, biroq qarzdorlik umumiy miqdorining 50 foizidan koʻp boʻlmagan miqdorda penya toʻlaydilar. Mustaqil sayohat qiladigan, palatkali lagerlar va tunash uchun qayta jihozlangan yer usti transportida yashaydigan xorijiy fuqarolar turistik (mehmonxona) yigʻim miqdorini oʻz vaqtida yoki toʻliq toʻlamasa, Oʻzbekiston Respublikasidan chiqishda, Dastur maʼlumotlari asosida turistik (mehmonxona) yigʻimning toʻlanmagan qismi uchun oʻn baravar miqdorida jarima toʻlaydi. 7. Qoʻmita Jamgʻarmaning maxsus hisobvaragʻiga turistik (mehmonxona) yigʻim toʻliq tushishini taʼminlash maqsadida turistik (mehmonxona) yigʻim boʻyicha qarzdorlikni va Jamgʻarmaning maxsus hisobvaragʻiga oʻz vaqtida va toʻliq oʻtkazilmagan turistik (mehmonxona) yigʻim miqdori uchun penyalarni undirish boʻyicha qonunchilik hujjatlarida belgilangan choralarni koʻradi. 8. Joylashtirish vositalari va davolash muassasalari undiradigan, ularning maxsus hisobvaragʻiga tushgan turistik (mehmonxona) yigʻim miqdori joylashtirish vositalari hamda davolash muassasalarining tushumi (foydasi) hisoblanmaydi, ulardan foyda soligʻi (aylanmadan olinadigan soliq, qoʻshilgan qiymat soligʻi), boshqa majburiy yigʻimlar hamda toʻlovlar olinmaydi. 9. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Joylashtirish vositalariXonalar soniTuristik (mehmonxona) yigʻimning miqdori(BHMning foizida)Mehmonxona va boshqa joylashtirish vositalari: mehmonxonalar, apartotellar, apartamentlar kompleksi (rezidensiya), spa-mehmonxonalar, butik-otellar, motellar, turistik bazalar, turistik lagerlar, palatkali (kemping) lagerlar, oʻtovli lagerlar, dam olish zonalari va uylari (markazlari), kempinglar va boshqalar*40 dan ortiq1511 — 401010 gacha5Dam olish va dam olishni tashkil qilish uchun ixtisoslashtirilgan joylashtirish vositalari: dam olish uylari (markazlar, zonalar), sport bazalari va boshqalar10Yakka tartibdagi joylashtirish vositalari, jumladan(xonalar fondi 5 tagacha boʻlgan): dala hovli, shaxsiy uy, kvartira, ekoferma, togʻdagi uy, qishloqdagi uy, apartamentlar, xostellar va boshqalar5Sanatoriy-kurort joylashtirish vositalari: sanatoriylar, pansionatlarPalatkali lagerlar va tunash uchun joylashtirish vositalariga qayta jihozlangan yer usti transporti (mustaqil, turoperator orqali, turistik axborot byurosi va joylashtirish vositalari)Mustaqil sayohat qiladigan, palatkali lagerlar va tunash uchun qayta jihozlangan yer usti transportida yashaydigan xorijiy fuqarolarDavolash muassasalari2Oilaviy mehmon uylari (oʻrinlar soni 20 tagacha boʻlgan, ularga qoʻyiladigan talablarga muvofiq tashkil etilgan), oʻtovNotijorat maqsadlardagi shaxsiy uylar (kvartiralar) T/rTuman (shahar), turistik zona nomiHudud nomi1.Amudaryo tumaniQoraqalpogʻiston Respublikasi2.Ellikqalʼa tumani3.Qoʻngʻirot tumani4.Moʻynoq tumani5.Taxtakoʻpir tumani6.Toʻrtkoʻl tumani7.Xoʻjayli tumani8.Buloqboshi tumaniAndijon viloyati9.Qoʻrgʻontepa tumani10.Oltinkoʻl tumani11.Xonobod shahri12.Xoʻjaobod tumani13.Shahrixon tumani14.Buxoro tumaniBuxoro viloyati15.Vobkent tumani16.Gʻijduvon tumani17.Kogon shahri18.Kogon tumani19.Qorakoʻl tumani20.Olot tumani21.Romitan tumani22.Shofirkon tumani23.Arnasoy tumaniJizzax viloyati24.Baxmal tumani25.Zomin tumani26.Forish tumani27.Sharof Rashidov tumani28.Gʻuzor tumaniQashqadaryo viloyati29.Dehqonobod tumani30.Kasbi tumani31.Kitob tumani32.Qamashi tumani33.Qarshi tumani34.Muborak tumani35.Nishon tumani36.Shahrisabz shahri37.Shahrisabz tumani38.Yakkabogʻ tumani39.Zarafshon shahriNavoiy viloyati40.Karmana tumani41.Konimex tumani42.Qiziltepa tumani43.Nurota tumani44.Uchquduq shahri45.Uchquduq tumani46.Xatirchi tumani47.Davlatobod tumaniNamangan viloyati48.Kosonsoy tumani49.Mingbuloq tumani50.Namangan tumani51.Pop tumani52.Toʻraqoʻrgʻon tumani53.Uchqoʻrgʻon tumani54.Chortoq shahri55.Chortoq tumani56.Chust tumani57.Yangiqoʻrgʻon tumani58.Kattaqoʻrgʻon shahriSamarqand viloyati59.Kattaqoʻrgʻon tumani60.Nurobod tumani61.Payariq tumani62.Samarqand tumani63.Toyloq tumani64.Urgut tumani65.Boysun tumaniSurxondaryo viloyati66.Denov tumani67.Jarqoʻrgʻon tumani68.Qumqoʻrgʻon tumani69.Sariosiyo tumani70.Termiz tumani71.Sherobod tumani72.Shoʻrchi tumani73.Guliston tumaniSirdaryo viloyati74.Sayxunobod tumani75.Sardoba tumani76.Sirdaryo tumani77.Xovos tumani78.Yangiyer shahri79.Angren shahriToshkent viloyati80.Bekobod shahri81.Bekobod tumani82.Boʻstonliq tumani83.Zangiota tumani84.Qibray tumani85.Olmaliq shahri86.Ohangaron shahri87.Ohangaron tumani88.Parkent tumani89.Toshkent tumani90.Oʻrtachirchiq tumani91.Chinoz tumani92.Chirchiq shahri93.Qoʻqon shahriFargʻona viloyati94.Margʻilon shahri95.Oltiariq tumani96.Rishton tumani97.Soʻx tumani98.Toshloq tumani99.Fargʻona tumani100.Bogʻot tumaniXorazm viloyati101.Urganch tumani102.Hazorasp tumani103.Xiva shahri104.Xiva tumani105.Yangibozor tumani106.“Chorvoq” erkin turistik zonasiToshkent viloyati107.“Chimyon-Chorvoq” kurort rekreatsion zonasi108.“Ohalik — Oqboʻyro — Mironqul” turistik-rekratsion zonasiSamarqand viloyati109.“Gʻelon” turistik-rekratsion zonasiQashqadaryo viloyati110.“Zomin” turistik-rekratsion zonasiJizzax viloyati111.“Shoximardon” turistik-rekratsion zonasiFargʻona viloyati 1. Vazirlar Mahkamasining “Oʻzbekiston Respublikasi Turizmni rivojlantirish davlat qoʻmitasining moddiy-texnika bazasini yanada mustahkamlash chora-tadbirlari toʻgʻrisida” 2017-yil 5-iyundagi 356-son qarori. 2. Vazirlar Mahkamasining “Oʻzbekiston Respublikasi Turizm va sport vazirligi faoliyatini tashkil etish chora-tadbirlari toʻgʻrisida” 2021-yil 31-iyuldagi 477-son qarorining 1 — 3-bandlari hamda 1 — 3-ilovalari.